[{"text_idx": "#000001", "text": "Suvine kuumalaine ja\u0308tkub ning ka sel na\u0308dalal on Eesti eri paigus oodata u\u0308le 30-soojakraadi. Kui oled la\u0308hiajal mo\u0303elnud minna matkale, vo\u0303ta viis minutit aega lugemiseks ja pane ko\u0303rva taha Fja\u0308llra\u0308veni matkaekspertide soovitused, kuidas end matkarajal suvekuumusega mitte u\u0308le koormata."}, {"text_idx": "#000002", "text": "1) Vo\u0303ta kaasa vaid ko\u0303ige olulisem\nHa\u0308sti planeeritud ja pakitud seljakott on u\u0308ks ko\u0303ige olulisemaid komponente kogu matka o\u0303nnestumisest. Mo\u0303tle hoolikalt la\u0308bi oma matkavarustus ning vo\u0303ta kaasa vaid need asjad, mida sul pa\u0308riselt vaja la\u0308heb, sealhulgas matkako\u0308o\u0308k, toidumoon, veevarud, matkariided ja -varustus, tehnikavidinad ning katsu hoiduda ko\u0303ikidest mugavusesemetest. Kui ees ootab na\u0308iteks u\u0308hepa\u0308evane matk, kus la\u0308bid umbes 15-20-kilomeetrit, vo\u0303iks sinu matkakott kaaluda maksimaalselt 10 kilogrammi."}, {"text_idx": "#000003", "text": "2) Puhka iga 3 kilomeetri tagant\nIgal matkal on va\u0308ga oluline teha regulaarselt pause, seda eriti sooja ilmaga. 30-kraadise palavusega vo\u0303iksid iga 3 kilomeetri tagant vo\u0303tta teadlikult aega peatumiseks, juua vett ja lasta jalgadel puhata, vo\u0303ta jalano\u0303ud ja sokid jalast, venita vo\u0303i jahuta varbaid ku\u0308lmas merevees. Kuna higistamine soodustab ka villide tekkimist, eelista suvisel ajal veidi kergema kaaluga jalatseid, mis lasevad vo\u0303imalikult palju hingata."}, {"text_idx": "#000004", "text": "3) Planeeri u\u0308heks pa\u0308evaks umbes 4 liitrit vett\nKuumade ilmadega on veepuudus kiire tekkima. Keha jahutab end higistades ning selle ka\u0308igus kaotad sa ma\u0308rksa rohkem vett kui jahedama ilmaga matkates. Kuigi kindel veekogus so\u0303ltub matka distantsist, temperatuurist ja muudest detailidest, vo\u0303iksid suvepalavusega varuda u\u0308heks pa\u0308evaks kaasa ligi 4 liitrit vett."}, {"text_idx": "#000005", "text": "Tee kindlasti enne matkale minekut veidi koduto\u0308o\u0308d ning pane marsruut paika. Po\u0308o\u0308ra erilist ta\u0308helepanu ku\u0308lapoodide ja veekogude olemasolule, nendes kohtades saad oma veevarusid ta\u0308iendada. Abiks on ka veefilter, mis muudab vee joomisko\u0303lblikuks eemaldades sealt vo\u0303imaliku mustuse, bakterid ja parasiidid. Mo\u0308o\u0308da rannaa\u0308a\u0308rt matkates tuleb sul veevarud ise kaasa vo\u0303tta, kuna soolast merevett veefiltriga mingi valemiga joomisko\u0303lblikuks ei tee."}, {"text_idx": "#000006", "text": "5) Veepudel olgu kergesti ka\u0308ttesaadav\nKui sul on plaanis la\u0308bida planeeritud distants veidi kiiremas tempos kui muidu, on heaks abimeheks vooliku ja huulikuklapiga ta\u0308iustatud joogisu\u0308steem, mis teeb vee joomise eriti lihtsaks. Samuti ei pea sa nii tihti oma veepudelit veega ta\u0308itma. Tavalise veepudeliga matkates hoia seda seljakoti ku\u0308ljetaskus, et saaksid kiiresti lonksu vo\u0303tta ilma seljakotti seljast a\u0308ra vo\u0303tmata."}, {"text_idx": "#000008", "text": "7) Pa\u0308ikesekaitse ja peavari on eluliselt olulised\nPa\u0308ikesekaitsekreem ja mu\u0308ts on kaks asja, mis sel suvel matkates peavad sul kindlasti kaasas olema. Kreemita na\u0308gu, ka\u0308si ja jalgu SPF30 pa\u0308ikesekreemiga kohe hommikul matkale minnes ning kanna seda uuesti peale, kui ka\u0308id vahepeal ujumas vo\u0303i oled liigselt higistanud. Kanna kreemi ka ko\u0303rvadele, soovi korral vo\u0303id need teibiga katta. Peavarjuna eelista o\u0303huaukudega nokamu\u0308tsi vo\u0303i o\u0303hemast materjalist kalamehemu\u0308tsi, mis lasevad peal hingata. Otsese pa\u0308ikese eest puude varjus ko\u0303ndides vo\u0303ta vahepeal mu\u0308ts peast a\u0308ra ja lasta ka peal veidi hingata."}, {"text_idx": "#000009", "text": "8) Riided peavad laskma hingata\nKo\u0303ik sinu matkariided vo\u0303iksid ideaalis olla o\u0303hku la\u0308bilaskvast materjalist ja ta\u0308iustatud ventilatsiooniavadega, mida saad vastavalt olukorrale kas sulgeda vo\u0303i avada. Maika vo\u0303i o\u0303lapaeltega pluus ei ole matkamiseks ko\u0303ige parem valik, pigem eelista lu\u0308hikeste varrukatega pluusi, mis kaitseb o\u0303lgu nii pa\u0308ikese kui seljakoti raskuse eest. Igaks juhuks pista kotti ka ujumisriideid ja ra\u0308tik, sest parimaks jahutuseks pa\u0308rast pikki kilomeetreid on va\u0308rskendav suplus, kas meres, ja\u0308rves vo\u0303i rabalaukas. A\u0308ra mine matkale uute jalano\u0303udega, vaid vali selleks mugavad, juba sissekantud jalano\u0303ud. Seljakott peab istuma mugavalt seljas, toetama nii u\u0308lakeha kui ka jalgu. Kasuks tulevad ka lisapluus ja -sokid, mida saad liigse higistamise korral vahetada."}, {"text_idx": "#000010", "text": "Kaheksa elluja\u0308a\u0308misnippi palavaga matkatesMatkanipid algajale matkasellilePalavaga matkama? Ku\u0308mme viga, mida inimesed kuumaga...8 soovitust kevadise matkariietuse valimiselMatkano\u0303uandeid su\u0308giseseks po\u0308o\u0308ripa\u0308evaksSoe toit keset paksu metsa \u2013 kui reaalne see tegelikult on?"}]